# data[].attributes.body
ประกอบวิชา : ฟิสิกส์
องค์ประกอบภาพ :  กฎ 3 ส่วน

คำอธิบายภาพ :   คลื่น (wave) เป็นปรากฏการณ์ที่เกี่ยวกับการเคลื่อนที่รูปแบบหนึ่ง มีการแผ่กระจายเคลื่อนที่ออกไป ในลักษณะของการกวัดแกว่ง หรือกระเพื่อม และมักจะมีการส่งถ่ายพลังงานไปด้วย เช่น คลื่นผิวน้ำ คลื่นยังแบ่งออกเป็นหลายชนิดโดยที่คลื่นบางชนิดอาศัยตัวกลางในการเคลื่อนที่ แต่บางชนิดก็ไม่อาศัยตัวกลางในการเคลื่อนที่

# data[].attributes.body
ประกอบวิชา : ฟิสิกส์

องค์ประกอบภาพ : มุมสูง

คำอธิบายภาพ : แสง (Light) เป็นพลังงานรูปหนึ่ง เดินทางในรูปคลื่นด้วยอัตราเร็วสูง 300,000 กิโลเมตรต่อวินาที แหล่งกำเนิดแสงมีทั้งแหล่งกำเนิดที่เกิดขึ้นเองตามธรรมชาติ เช่น แสงดวงอาทิตย์ที่เป็นแหล่งพลังงานของสิ่งมีชีวิต แหล่งกำเนินแสงที่มนุษย์สร้างขึ้น เช่น แสงสว่างจากหลอดไฟ เป็นต้น

# data[].attributes.body
ประกอบวิชา : ฟิสิกส์

องค์ประกอบภาพ : สายตานก

คำอธิบายภาพ : บันไดเลื่อน คือระบบขนส่งด้วยสายพานแบบหนึ่งที่ใช้บันไดในการลำเลียงคนจำนวนมากด้วยความเร็วที่เหมาะสมและคงที่ การเคลื่อนที่ของบันไดเลื่อนจะใช้โซ่ที่มีข้อต่อ 1 คู่ (ลักษณะคล้ายโซ่จักรยานหรือรถยนต์ยนต์แต่ใหญ่กว่า) คล้องผ่านเกียร์หรือเฟือง 2 คู่ (ด้านบนและด้านล่างของบันได) เฟืองจะขับบันไดเลื่อนที่เรียงต่อกันหลายๆ ชั้นด้วยมอเตอร์ไฟฟ้าที่ระดับความเร็วคงที่ และเพื่อให้บันไดเลื่อนมีความปลอดภัยในการใช้งาน ราวบันไดจะถูกออกแบบมาให้เคลื่อนที่ไปในทิศทางเดียวกับบันไดด้วยความเร็วเท่ากับบันไดด้วย ดังนั้นมอเตอร์ขับบันไดเลื่อน นอกจากจะขับบันไดแล้วยังทำหน้าที่ขับราวบันไดด้วย

# data[].attributes.body
ประกอบวิชา : ฟิสิกส์
องค์ประกอบภาพ : เส้นนำสายตา

คำอธิบายภาพ :พลังงาน (Energy) คือ ความสามารถในการทำงานของสิ่งมีชีวิต วัตถุ หรือสสารต่าง ๆ เช่น การหายใจ การเคลื่อนที่ หรือการเปลี่ยนแปลงสถานะของสสาร กระบวนการเหล่านี้สามารถดำเนินต่อไปได้เพราะพลังงานในธรรมชาติ พลังงานเป็นปริมาณพื้นฐานของระบบ ซึ่งไม่มีวันสูญสลาย

# data[].attributes.body
ประกอบวิชา : ฟิสิกส์

องค์ประกอบภาพ : สามเหลี่ยมทองคำ

คำอธิบายภาพ :อัตราเร็วของแสง (speed of light) ในสุญญากาศ มีนิยามว่าเท่ากับ 299,792,458 เมตรต่อวินาที (หรือ 1,080,000,000 กิโลเมตรต่อชั่วโมง หรือประมาณ 186,000.000 ไมล์ต่อวินาที หรือ 671,000,000 ไมล์ต่อชั่วโมง)

ค่านี้เขียนแทนด้วยตัว c ซึ่งมาจากภาษาละตินคำว่า celeritas (แปลว่า อัตราเร็ว) และเรียกว่าเป็นค่าคงที่ของไอน์สไตน์ แสงเป็นสิ่งที่แปลกประหลาดนั่นคือไม่ว่าผู้สังเกตจะเคลื่อนที่หรือหยุดนิ่ง ไม่ว่าจะอยู่ในสถานที่ใด ด้วยเงื่อนไขใด อัตราเร็วของแสงที่ผู้สังเกตคนนั้นวัดได้ จะเท่าเดิมเสมอ ซึ่งขัดกับความรู้สึกของคนทั่วไป แต่เป็นไปตาม ทฤษฎีสัมพัทธภาพ ของ อัลเบิร์ต ไอน์สไตน์

# data[].attributes.body
ประกอบวิชา : ฟิสิกส์

องค์ประกอบภาพ : เน้นจุดเด่นของภาพ

คำอธิบายภาพ : การเคลื่อนที่แบบหมุน (rotational motion) คือการเคลื่อนที่หมุนอยู่กับที่รอบแกนหมุน ตรึงแน่น หรืออาจหมุนรอบศูนย์กลางมวล เช่น การหมุนของใบพัดของพัดลม , การหมุนของล้อจักรยาน เป็นต้น วัตถุที่ใช้ในการศึกษาการเคลื่อนที่แบบหมุนจะเป็นวัตถุที่มีรูปร่างแน่นอนระยะห่างระหว่างจุดต่างๆ บนวัตถุมีระยะคงตัว และวัตถุไม่เปลี่ยนรูปร่างเมื่อเคลื่อนที่หรือมีแรงกระทำเรียกวัตถุนั้นๆว่า วัตถุแข็งเกร็ง (regid body)

ดังนั้น การเคลื่อนที่แบบหมุนจะเป็นการเคลื่อนที่โดยการหมุนรอบตัวเอง รอบจุดใดจุดหนึ่ง หรือ แกนใดแกนหนึ่งในตัวมัน

# data[].attributes.body
ประกอบวิชา : ฟิสิกส์
องค์ประกอบภาพ : การใช้กรอบภาพ
คำอธิบายภาพ : สีของท้องฟ้าเปลี่ยนแปลงไปตามเวลา ตอนกลางวันท้องฟ้าเป็นสีฟ้า ส่วนตอนเช้าและตอนเย็นท้องฟ้าเป็นสีส้มแดง ปรากฏการณ์นี้เกิดขึ้นเพราะ “การกระเจิงของแสง” (Scattering of light) แสงของดวงอาทิตย์ประกอบด้วยแสงสีต่างๆ ซึ่งมีขนาดความยาวคลื่นไม่เท่ากัน เมื่อรังสีจากดวงอาทิตย์ตกกระทบโมเลกุลของอากาศ จะเกิดการกระเจิงของแสง คล้ายกับคลื่นน้ำเคลื่อนที่มากระแทกเขื่อน ดังภาพที่ 1 ถ้าคลื่นมีขนาดเล็กกว่าเขื่อน (λ < d) คลื่นจะกระเจิงหรือสะท้อนกลับ แต่ถ้าคลื่นมีขนาดใหญ่กว่าเขื่อน (λ > d) คลื่นก็จะเคลื่อนที่ข้ามเขื่อนไปได้

# data[].attributes.body
ประกอบวิชา : ฟิสิกส์

องค์ประกอบภาพ : ย้อนแสง

คำอธิบายภาพ :แสงแดด คือ อนุภาคโฟตอนที่เกิดจากปฏิกิริยานิวเคลียร์ฟิวชันที่แกนกลางดวงอาทิตย์ แต่โฟตอนแต่ละอนุภาคไม่ได้เกิดขึ้นแล้วทันทีจะเดินทางขึ้นมาถึงผิวดาวได้เลย มันใช้เวลานานจนไม่น่าเชื่อ จริงอยู่ที่เรารู้กันอย่างแพร่หลายว่า แสงเดินทางเป็นเส้นตรงด้วยความเร็วสูงที่สุดในจักรวาล นั่นคือ 299,792 กิโลเมตรต่อวินาทีในสุญญากาศโฟตอน หรืออนุภาคแสงแต่ละตัวจะเดินทางเป็นเส้นตรงไปเรื่อย ๆ จนกว่าจะปะทะกับอนุภาคมีประจุใด ๆ

จึงจะเปลี่ยนทิศทาง แต่เนื้อในของดวงอาทิตย์ไม่ใช่สุญญากาศ มันเต็มไปด้วยพลาสมาที่มีความหนาแน่นสูงมากจากแรงโน้มถ่วงอันมหาศาลของดวงอาทิตย์เอง ทำให้โฟตอนแต่ละตัวที่เริ่มกำเนิดจากแกนกลางดวงอาทิตย์ไม่อาจเดินทางด้วยความเร็วแสงเหมือนเดินทางในที่ว่างได้ และพลาสมา คืออนุภาคที่มีประจุซึ่งจะหักเหทิศทางของโฟตอนทำให้เส้นทางเดินของมันหักเหวกวนไปมา และยิ่งพลาสมาหนาแน่นมาก โฟตอนก็จะหักเหกลับไปกลับมาแทบไม่รู้จบสิ้น นั่นคือ นอกจากเดินทางช้ามากแล้วยังหลงทางอีก ดังนั้นกว่าที่โฟตอนแต่ละอนุภาคจะออกมาถึงผิวดวงอาทิตย์เพื่อใช้เวลา 8 นาทีเศษเดินทางมาที่โลกนั้นต้องเสียเวลานับพันนับหมื่นปีวนไปวนมาอยู่ในดวงอาทิตย์

# data[].attributes.body
ประกอบวิชา : ฟิสิกส์

องค์ประกอบภาพ : มุมต่ำ

คำอธิบายภาพ : แรงเสียดทาน (Friction) คือแรงต้านการเคลื่อนที่บนผิวสัมผัสที่เกิดขึ้นระหว่างวัตถุ หรือแรงที่ต้านทานการเคลื่อนที่ของวัตถุไปบนพื้นผิวสัมผัส ซึ่งส่งผลให้วัตถุดังกล่าวเคลื่อนที่ช้าลงหรือหยุดนิ่งไปในท้ายที่สุด ดังนั้น แรงเสียดทานจึงมีทิศทางตรงกันข้ามกับการเคลื่อนที่ของวัตถุ และมีขนาดขึ้นอยู่กับ ลักษณะของพื้นผิวสัมผัส และ แรงหรือน้ำหนัก ที่กระทำในลักษณะตั้งฉากต่อพื้นผิวดังกล่าว หากแรงกดตั้งฉากกับผิวสัมผัสมีขนาดมากเท่าใดย่อมส่งผลให้เกิดแรงเสียดทานมากขึ้นเท่านั้น

# data[].attributes.body
ประกอบวิชา : ฟิสิกส์

องค์ประกอบภาพ : ฉากหน้า

คำอธิบายภาพ : เครื่องมือสำหรับวัดอุณหภูมิ สามารถวัดอุณหภูมิของบางสิ่งบางอย่างแสดงให้เห็นว่ามันร้อนหรือเย็น มีเทอร์โมมิเตอร์หลายแบบหลายแบบที่ใช้วัดอุณหภูมิของสิ่งต่าง ๆ เราใช้เครื่องวัดอุณหภูมิเพื่อวัดอุณหภูมิอากาศร่างกายของเราอาหารและสิ่งอื่น ๆ อีกมากมาย มีเครื่องวัดอุณหภูมิแบบอนาล็อกและดิจิตอล เทอร์โมมิเตอร์แบบแอนะล็อกแสดงอุณหภูมิในระดับหรือหมุน; เครื่องวัดอุณหภูมิแบบดิจิตอลแสดงอุณหภูมิเป็นตัวเลข ยิ่งตัวเลขสูงกว่าศูนย์ยิ่งมีอุณหภูมิสูงขึ้น

# data[].attributes.body
ประกอบวิชา : ฟิสิกส์

องค์ประกอบภาพ : ความสมดุล

คำอธิบายภาพ : การเกิดเงา เมื่อแสงตกกระทบวัตถุทึบแสง แสงไม่สามารถผ่านทะลุวัตถุ จึงทำให้เกิดเงาของวัตถุบนฉากทางด้านที่แสงไม่ได้ตกกระทบ เช่น คนเป็นวัตถุทึบแสง ดังนั้นเมื่อยืนอยู่กลางแสงแดดจะเกิดเงาบนพื้นของคนที่ยืนเพราะคนกั้นทางเดินของแสง ทำให้แสงส่องไปไม่ถึงพื้น  เงา คือ บริเวณมืดหลังวัตถุที่เกิดจากวัตถุที่เป็นตัวกลางทึบแสงมาขวางกั้นทางเดินของแสง แบ่งได้ 2 ชนิด คือ

1. เงามืด คือ เงาในบริเวณที่ไม่มีแสงผ่านไปถึง ทำให้บริเวณนั้นมืดสนิท

2. เงามัว คือ เงาบริเวณที่มีแสงบางส่วนผ่านไปถึง และทำให้บริเวณนั้นมืดไม่สนิท

# data[].attributes.body
ประกอบวิชา : ฟิสิกส์

องค์ประกอบภาพ : ฉากหลัง

คำอธิบายภาพ :  แนวคิดพื้นฐานการทำงานของตู้เย็นมาจากหลักการทางฟิสิกส์   โดยใช้หลักที่ว่า   ขณะที่ของเหลวเปลี่ยนสถานะเป็นแก๊ส   มันจะดูดความร้อน   ทดลองทาอัลกฮอลล์ ลงบนผิวจะรู้สึกเย็น  เพราะว่าอัลกฮอลล์ระเหยได้เร็ว  มันจึงดูดความร้อนออกจากผิวและทำให้เกิดความเย็นขึ้น  ของเหลวที่เราใช้ในตู้เย็น   เรียกว่า สารทำความเย็น  (refrigerant)  ซึ่งระเหยที่อุณหภูมิต่ำ ดังนั้นจึงสามารถลดอุณหภูมิภายในตู้เย็นลงต่ำกว่าจุดเยือกแข็งได้